**PÁLYÁZATI FELHÍVÁSOK**

**a 2009-2014 EGT Finanszírozási Mechanizmus Ösztöndíj program (HU08) keretében**

Norvégia, Izland, Liechtenstein intézményeivel hosszú távú kapcsolatok és szakmai együttműködések kialakításához

Pályázat benyújtásának határideje: **2014. május 5.**

<http://www.norvegalap.hu/osztondijak-palyazati-felhivasok#elokeszito>

1. **FELSŐOKTATÁSI MOBILITÁSI PÁLYÁZATOK**

Felsőoktatási mobilitás pályázati akciókhoz igényelhető támogatás, az alábbi tevékenységekre:

• hallgatói mobilitás: tanulmányi célú mobilitás; külföldi szakmai gyakorlat; nyári egyetemen való részvétel

• személyzeti, oktatói, posztdoktori mobilitás: rövid távú oktatói mobilitás, részvétel konferenciákon, szemináriumokon, workshopokon vagy egyéb tréningen, jobshadowing

A pályázó intézménynek minimum egy donor országbeli partnere kell, hogy legyen a pályázat benyújtásához, akik a következő intézményi körből kerülhetnek ki:

• felsőoktatási intézmények: hallgatói mobilitás tanulmányút, rövid távú oktatói mobilitás, valamint nyári egyetem esetén

• bármely intézmény: hallgatói szakmai gyakorlat, oktatók/személyzet konferencia részvétele, valamint intézmény látogatás szakmai tapasztalatszerzés céljából (jobshadowing)

**Hallgatói mobilitás** felsőoktatásban tanuló hallgatók, doktori képzésben részt vevő hallgatók részére

A mobilitásban résztvevő hallgatóknak minimum két lezárt félévvel kell rendelkezniük.

• hallgatói mobilitás

- a mobilitási időszak hossza minimum 3 maximum 12 hónap lehet, általában azonban nem rövidebb, mint egy szemeszter és egy tanéven belül valósul meg.

- a hallgatók mobilitási időszak alatt elvégzett kurzusaiért járó ECTS krediteket elismeri a küldő intézmény

• külföldi szakmai gyakorlat hallgatóknak egy partnerországbeli

szervezetnél/vállalatnál (hossza minimum 6 hét maximum 12 hónap)

• nyári egyetemen való részvétel (hossza maximum 30 nap)

**Oktatói, posztdoktori és személyzeti mobilitás**

• rövid távú oktatói mobilitás maximális hossza 6 hét. Minimum elvárás 5 óra tanítás/hét

• konferencián, szemináriumokon, szakmai műhelyeken, képzéseken való oktatói/személyzeti részvétel minimum 1 napos, maximum 6 hetes lehet

• intézménylátogatás szakmai tapasztalatszerzés céljából (jobshadowing). A mobilitás minimális hossza 1 hét (5 munkanap), maximális hossza 6 hét.

**Minimum támogatás: EUR 5 000 / projekt**

**Maximum támogatás: EUR 100 000 / projekt**

**Nincs kötelező önrész**, de a támogatás csak hozzájárulás a projekt megvalósításához, tehát nem feltétlenül fedezi annak minden költségét.

(A támogatás folyósítása 3 részletben történik: 40% mértékű előleg, további 40% az időközi beszámoló jóváhagyása után, a fennmaradó összeg a záróbeszámoló jóváhagyása után.)

Minden intézmény maximum 15 hónapos időtartamú projektre pályázhat,

(Előnyben részesülnek a kölcsönös mobilitást megvalósító pályázók, valamint oktatói, személyzeti és hallgatói mobilitást egyaránt megvalósító pályázók.)

1. **FELSŐOKTATÁSI INTÉZMÉNYKÖZI EGYÜTTMŰKÖDÉSI PROJEKTEK**

Jelen pályázattípusban minimum három intézmény együttműködése támogatható. (Vállalkozás, Költségvetési szervek, Nonprofit és egyéb nem nyereségérdekelt szervezet)

A PÁLYÁZAT KERETÉBEN TÁMOGATHATÓ TEVÉKENYSÉGEK

Felsőoktatási intézményközi együttműködési projektek

- Intenzív Programok (IP-k)

- Partnerségek

- Felsőoktatási intézmények és vállalatok közti együttműködések

**Intenzív programok:**

Rövid tömbösített kurzusok, amelyek valami újat kínálnak a tanulási lehetőségek, a készségfejlesztés, az információkhoz való hozzáférés stb. szempontjából. A kurzuson részvevő hallgatók ECTS kreditpontokat kapnak. Az intenzív programok fokozottan multidiszciplináris, innovatív megközelítést alkalmaznak, és a különböző tudományágak hallgatóinak együttműködését szorgalmazzák. Az intenzív program nem állhat kizárólag kutatási tevékenységekből vagy konferenciákból.

(IP-k esetében egy kurzus minimum 10 munkanap, maximum 30 nap hosszúságú.) Az intenzív programon résztvevő külföldről utazó hallgatók száma legalább 10 fő.

**Partnerségek:**

A partnerségek tapasztalatcserén, közös gondolkodáson, jó gyakorlatok megosztásán alapulnak, melyek során a partnerintézmények egy adott témát együttesen dolgoznak fel. Az együttműködés döntő részében a partnerek saját intézményükben foglalkoznak a projekttel, miközben találkozókat szerveznek egymással. A következő témák állhatnak a partnerségek fókuszában például: közös oktatási modulok kidolgozása, új oktatási eszközök, módszerek kidolgozása, karok, tanszékek közti hosszú távú együttműködések támogatása, különböző képzési szinteken működő egységek közötti együttműködések, kreditelismerési problémák, közös tananyag kidolgozása stb. további példák: ld. Pályázati útmutató).

**Felsőoktatási intézmények és vállalatok közti együttműködések:**

olyan tevékenységeket kell megvalósítani, amelyek elősegítik a tantervek hozzáigazítását a munkaerő-piaci igényekhez, erősítik a foglalkoztathatóságot, transzverzális készségeket nyújtanak (különös tekintettel a vállalkozói készségre), kétoldalú tudásmegosztást segítenek elő a felsőoktatási intézmények és a tudományos életen kívüli partnerek között, valamint erősítik az innovációs potenciált (további példák: ld. Pályázati útmutató).

Igényelhető támogatás: **minimum 30 000, maximum 300 000 euró projektenként**.

**A támogatási intenzitás 90%-os**

(A támogatás folyósítása 3 részletben történik: 40% mértékű előleg, további 40% az időközi beszámoló jóváhagyása után, a fennmaradó összeg a záróbeszámoló jóváhagyása után.)

Projekt megvalósítás időtartama Minimum 15 hónap, maximum 2 év.